Source: https://beta.e-justice.europa.eu/404/RO/interest_rates?action=printAll&clang=&useContId=72717
Timestamp: 2019-10-18 01:30:28+00:00

Document:
Dobânda legală - Belgia
Mai multe informații pot fi găsite pe site-ul Serviciului Public Federal pentru Economie ( http://economie.fgov.be/)
Mai multe informații pot fi obținute gratuit pe site-ul Serviciului Public Federal pentru Economie ( http://economie.fgov.be/)
Dobânda legală - Republica Cehă
Dobânda legală - Cipru
Dobânda legală - Ţările de Jos
În Țările de Jos există o dobândă legală. Aceasta este dobânda pe care un creditor o poate solicita, în temeiul legii, în caz de întârziere la plată.
Se face distincția între dobânda legală pentru tranzacții necomerciale (articolul 6:119 din Codul civil) și dobânda legală pentru tranzacții comerciale (articolul 6:119a din Codul civil).
Dobânda legală pentru tranzacții necomerciale se aplică în cazul tuturor contractelor cu persoane fizice sau consumatori.
Dobânda legală pentru tranzacții comerciale se aplică în cazul tuturor contractelor cu întreprinderi sau organisme din sectorul public.
Dobânda legală pentru tranzacțiile necomerciale este de 2 %. Dobânda legală pentru tranzacțiile comerciale este de 8 %.
Dobânda legală poate fluctua.
Dobânda legală - România
Dobânda legală - Slovenia
Noțiunea de dobândă este definită la articolul 374 din Codul obligațiilor [Obligacijski zakonik (denumit în continuare „OZ”), publicat în Jurnalul Oficial al Republicii Slovenia (Uradni list Republike Slovenije – denumit în continuare „UL RS”), numerele 83/01, 28/06 și 40/07] care prevede că debitorul, pe lângă principal, datorează dobândă atunci când legislația prevede astfel sau dacă se convine astfel între creditor și debitor.
Dacă debitorul întârzie în executarea unei obligații pecuniare, atunci, în temeiul articolului 378 alineatul (1) din OZ, acesta, pe lângă principal, datorează și dobândă penalizatoare.
Dobânda contractuală este reglementată la articolul 382 din OZ care prevede că părțile contractante pot conveni ca debitorul să plătească dobândă contractuală pe lângă principal pentru perioada care începe de la data la care a luat naștere obligația pecuniară și până la data scadenței acesteia.
În Slovenia dobânda compusă este interzisă, ceea ce înseamnă că dobânda datorată, dar încă neplătită nu produce dobândă, dacă legea nu prevede altfel. În consecință, orice clauză contractuală care stabilește obligația de a plăti dobândă suplimentară pentru dobânda datorată neplătită este nulă și neavenită. Totuși, se poate stabili prin contract că rata dobânzii poate crește dacă debitorul nu plătește dobânda datorată la termen.
Cu toate acestea, articolul 27a din Legea privind protecția consumatorilor [Zakon o varstvu potrošnikov, publicată în UL RS nr. 98/04 - text oficial consolidat, 114/06 - Legea privind introducerea monedei euro (Zakon o uvedbi eura – denumită în continuare „ZUE”), 126/07, 86/09, 78/11, 38/14 și 19/15] prevede că, fără a aduce atingere prevederilor generale privind obligațiile, în caz de întârziere în efectuarea unei plăți de către un consumator, părțile contractante nu pot conveni să aplice rate ale dobânzilor mai mari decât cele prevăzute de OZ.
În conformitate cu OZ, dacă rata dobânzii penalizatoare sau rata dobânzii contractuale convenite depășește cu peste 50 % rata dobânzii legale penalizatoare, contractul respectiv este considerat contract „cămătăresc”, cu excepția cazului în care creditorul poate demonstra că nu a profitat de dificultățile sau de situația financiară dificilă a debitorului, de experiența insuficientă, de lipsa de atenție sau de dependența acestuia sau că profitul pe care creditorul l­a obținut pentru sine sau pentru alții nu este în mod evident disproporționat în raport cu ceea ce a dat sau s-a angajat să dea ori să facă. Această presupunere nu se aplică în cazul contractelor comerciale, adică acele contracte încheiate între agenți economici (societăți comerciale și alte persoane juridice care desfășoară activități economice sau întreprinzători persoane fizice).
Articolul 378 alineatul (2) din OZ prevede că rata dobânzii penalizatoare este de 8 % pe an, dacă legea nu prevede altfel. În conformitate cu articolul 379 din OZ, un creditor și un debitor pot conveni cu privire la o rată a dobânzii penalizatoare mai mare sau mai mică decât rata dobânzii penalizatoare prevăzute de lege (rată a dobânzii convenită contractual). Așa cum s-a evidențiat deja, nu este posibil să se convină cu privire la o rată a dobânzii penalizatoare mai mare în caz de întârziere în efectuarea plăților de către un consumator care este parte contractantă.
O lege specială care reglementează rata dobânzii este Legea privind rata dobânzii legale penalizatoare [Zakon o predpisani obrestni meri zamudnih obresti (denumită în continuare „ZPOMZO-1”), publicată în UL RS nr. 11/07 - text oficial consolidat]. Articolul 2 din această lege prevede că rata dobânzii legale penalizatoare, având în vedere articolul 3 alineatul (1) litera (d) din Directiva 2000/35/CE a Parlamentului European și a Consiliului din 29 iunie 2000 privind combaterea întârzierii efectuării plăților în cazul tranzacțiilor comerciale (JO L 200, 8.8.2000, p. 35), este rata dobânzii de referință plus 8 puncte procentuale. Rata dobânzii legale se aplică pentru o perioadă de șase luni, cu începere de la 1 ianuarie sau de la 1 iulie. Rata dobânzii de referință este rata dobânzii aplicată de Banca Centrală Europeană pentru principalele sale operațiuni de refinanțare efectuate înainte de prima zi calendaristică a perioadei relevante de șase luni. Ministerul Finanțelor publică rata dobânzii legale penalizatoare și modificările acesteia în Jurnalul Oficial al Republicii Slovenia. Rata dobânzii legale penalizatoare, în vigoare de la 1 iulie 2015 și valabilă pentru o perioadă de șase luni, este de 8,05 %.
Rata dobânzii contractuale este prevăzută la articolul 382 din OZ. Mai exact, în cazurile în care se convine cu privire la o dobândă contractuală, dar nu și cu privire la rata efectivă a dobânzii și la data scadenței, rata dobânzii anuale este de 6 %, iar data scadenței dobânzii este aceeași ca pentru principal. Dobânda contractuală încetează să fie datorată atunci când totalul dobânzii datorate neplătite încă depășește valoarea principalului.
Informații referitoare la ratele dobânzii de bază și cele ale dobânzii penalizatoare sunt disponibile și pe site-ul web al Băncii Sloveniei.
Un calcul indicativ al dobânzii se poate efectua pe site-ul web al Curții Supreme a Republicii Slovenia.
Codul obligațiilor al Republicii Slovenia
Legea privind rata dobânzii legale penalizatoare
Ultima actualizare: 22/02/2017
Dobânda legală - Finlanda
În legislația finlandeză „dobânda legală” se referă atât la dobânda aplicabilă unei datorii până la data scadenței, cât și la dobânda penalizatoare pentru întârzierile în efectuarea plăților. Ambele tipuri de dobândă legală sunt prevăzute în Legea privind dobânda (633/1982). Obligația de a plăti dobândă sau dobândă penalizatoare pentru întârzierile în efectuarea plăților este stabilită prin Legea privind dobânda, sub rezerva obligațiilor debitorului, a practicii comerciale sau a altor dispoziții legale [articolul 2 alineatul (1) din Legea privind dobânda].
Pentru contractele de credit privind retrageri de numerar încheiate de consumatori se aplică, de asemenea, dispoziția de la capitolul 7 articolul 17a din Legea privind protecția consumatorilor (38/1978) care prevede că, dacă valoarea creditului sau limita de credit este mai mică de 2 000 EUR, DAE aferentă creditului nu poate depăși rata de referință menționată la articolul 12 din Legea privind dobânda plus 50 %.
Dobânda penalizatoare pentru întârzieri în efectuarea plăților: Pentru contractele care intră în domeniul de aplicare al Legii privind condițiile de plată în contractele comerciale (30/2013), dobânda legală pentru întârzieri în efectuarea plăților este cu opt puncte procentuale mai mare decât rata de referință în vigoare la data respectivă [articolul 4a alineatul (1) din Legea privind dobânda]. Prin urmare, în prezent rata dobânzii este de 8,5 %. Pentru alte contracte, dobânda legală penalizatoare pentru întârzieri în efectuarea plăților este cu șapte puncte procentuale mai mare decât rata de referință în vigoare la data respectivă (articolul 4 din Legea privind dobânda). Prin urmare, în prezent rata dobânzii este de 7,5 %.
Versiunile în limbile finlandeză și suedeză ale Legii privind dobânda sunt disponibile la următoarea adresă: http://www.finlex.fi/en/laki/kaannokset/1982/en19820633?search%5Btype%5D=pika&search%5Bpika%5D=Korkolaki

References: articolul 374
 articolul 382
 articolul 27

Articolul 378
 articolul 379
 Articolul 2
 articolul 3
 articolul 382
 articolul 17
 articolul 12